О Б Щ И Н С К И   С Ъ В Е Т  -  П Е Р Н И К

Р Е Ш Е Н И Е  № 740
от 28.08.2025 г.
За обявяване на публичен търг с тайно наддаване за учредяване възмездно право на строеж в недвижим имот - частна общинска собственост
На основание чл.21 ал.1 т.8 и ал.2 от ЗМСМА и съгласно чл.8 ал.1 и чл.37 ал.1 от ЗОС, във връзка с чл.52 ал.1 т.6, чл.58 и чл.87 ал.1 от Наредба № 8 за общинското имущество на територията на община Перник и доклад за пазарна оценка от независим оценител
ОБЩИНСКИ СЪВЕТ РЕШИ:

1. Допълва Годишната програма за управление и разпореждане с имоти - общинска собственост през 2025 год. по чл.8, ал.9 от ЗОС, приета с Решение №630 по Протокол №6, т.2 от проведено заседание на 20.05.2025 г. от Общински съвет Перник, в раздел III, т.5 „Описание на имотите за учредяване ограничени вещни права (право на строеж), с точка 5.25, съответстваща на терена, описан съответно в т.2.1 от настоящето решение.

2. Дава своето съгласие да се организира и проведе търг с тайно наддаване за учредяване възмездно право на строеж върху поземлен имот - частна общинска собственост и одобрява начална тръжна цена определена, съгласно пазарна оценка, както следва за:

2.1. ОБЕКТ (ПЕТНО №2), за изграждане на гаражна клетка с площ на застрояване ЗП - 31,50 кв. м и РЗП - 31,50 кв. м, ситуирано в  поземлен имот с идентификатор 55871.501.241 /землище петдесет и пет хиляди осемстотин седемдесет и едно, кадастрален район петстотин и едно, имот двеста четиридесет и първи/ с площ 31410 кв. м /тридесет и една хиляди четиристотин и десет кв. м/, съгласно кадастралната карта и кадастралните регистри, одобрени със Заповед РД-18-91/13.10.2008 г. на Изпълнителния директор на АГКК; Последно изменение на кадастралната карта и кадастралните регистри, засягащо поземления имот: Заповед №КД-14-14-226/27.08.2009 г. на началника на СГКК – Перник. С адрес на имота: гр. Перник, п.к. 2300, кв.“Бела вода“; Трайно предназначение на територията: Урбанизирана; Начин на трайно ползване: Комплексно застрояване; Предишен идентификатор: Няма; Номер по предходен план: 1.8530, квартал: 407, парцел: I. За който съгласно регулационния план на гр. Перник е отреден УПИ I „За комплексно жилищно строителство“ квартал 407. Съседи: 55871.501.212; 55871.501.955; 55871.501.240; 55871.501.246; 55871.501.135; 55871.501.204; 55871.501.243. За който е съставен АОС №11414/13.06.2016 г., утвърден от кмета на Община Перник, вписан в Служба по вписванията гр. Перник Вх.рег.№2745, Дв.вх.№2708/20.06.2016 г., Акт №159, том 9, дело №1601/2016 г., партиди: 51819. При начална тръжна цена в размер на 1 890,00 лв. /хиляда осемстотин и деветдесет лева и нула стотинки/ без ДДС и 20% ДДС в размер на 378,00 лв. /триста седемдесет и осем лева и нула стотинки/ или обща сума в размер на 2 268,00 лв. /две хиляди двеста шестдесет и осем лева и нула стотинки/, съгласно пазарна оценка на основание чл.41, ал.2 от ЗОС, предоставена от независим оценител, регистриран в КНОБ.
3. Възлага на кмета на Община Перник да извърши необходимата процедура, съгласно законовите разпоредби.

Решението е прието на заседание на Общинския съвет, проведено на 28.08.2025г., Протокол № 10 т. 41 от дневния ред и е подпечатано с официалния печат на Общинския         съвет.

ПРЕДСЕДАТЕЛ: 
 /Д. ЗАХАРИЕВ/

